stanford-oval/wikipedia huggingface dataset:
Työväen laulukirja

| Työväen laulukirja |
| --- | --- |
Kirjailija:  Eero S. (toim.)
Kieli:  suomi
Genre:  laulukirja
Kustantaja:  Eero S.
Julkaistu:  1900
Sivumäärä:  15
Löydä lisää kirjojaKirjallisuuden teemasivulta
Työväen laulukirja on suomalainen työväenlaulujen kokoelma, joka ensimmäistä kertaa ilmestyi vuonna 1900. Sen jälkeen teoksesta on julkaistu lukuisia uusia ja laajennettuja versioita, joista viimeisin on vuodelta 2013. Kirja oli suosittu erityisesti 1900-luvun alkuvuosikymmeninä, vuoteen 1920 mennessä sitä oli painettu jo yli 200 000 kappaletta.
Työväen laulukirjan ensimmäinen painos oli 15-sivuinen vihkonen, jonka oli koonnut ja kustantanut ilmeisesti helsinkiläinen nimimerkki Eero S. Sama vihkonen ilmestyi uudelleen kotkalaisen Reino Drockilan kustantamana 1903 ja samana vuonna siitä julkaistiin myös ensimmäinen amerikansuomalainen painos Massachusettsin Worchesterissa. Myöhempiä painoksia ovat kustantaneet muun muassa Työväen Kirjapaino Oy, amerikansuomalainen Työmies-kirjapaino sekä Suomen Sosialidemokraattinen Puolue. Toimittajina ovat olleen muun muassa Kaarle Lehtinen ja Eemeli Kunnas.
Kirjan viimeisin uusintapainos on ilmestynyt vuonna 2013 Suomen Työväen Musiikkiliton kustantamana. Se pohjautuu F-Musiikin vuonna 2007 julkaisemaan painokseen, jonka on toimittanut Virpi Kari. Teoksessa on mukana 1900-luvun alkupuolen työväenlaulujen lisäksi muun muassa 1960–1970-lukujen poliittisen laululiikkeen tunnetuksi tekemiä kappaleita. Sanoitusten lisäksi kirja sisältää nuotit ja sointumerkit, laulujen historiikkia sekä valokuvia.
Timoteus (nimi)

| Timoteus |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Tim, Timi, Timo 
Vastineita eri kielissä:  Timofei, Timót, Timoteo, Timothée, Timotheos, Timotheus, Timothy, Tymoteusz 
Nimen alkuperä:  Raamatussa esiintyvä nimi; kreik. ’Jumalaa pelkäävä’
Infobox OKNimi-testi OK: 
Timoteus on kristillisperäinen miehen etunimi. Sen kreikankielinen merkitys on ’Jumalaa pelkäävä’. Uudessa testamentissa Timoteus on apostoli Paavalin oppilas, työtoveri ja läheinen ystävä.
Digi- ja väestötietoviraston mukaan Suomessa on elokuuhun 2022 mennessä tilastoitu yhteensä 278 Timoteusta.
Nimipäivä

Timoteuksella on aikoinaan ollut Suomen almanakassa nimipäivä 9. toukokuuta. Muoto Timoteus esiintyi almanakassa ensimmäisen kerran vuonna 1788, mutta jo sitä ennen kalenterissa oli käytetty nimiasuja Timotheus ja Thimoteus. Suomenkielisessä almanakassa Timoteus-nimi oli viimeisen kerran mukana vuonna 1906 ja ruotsinkielisessä vuonna 1928.
Tunnettuja Timoteuksia ja Timotheuksia

Johannes Timoteus ”Timo” Korpimaa (1883–1960), päätoimittaja, sosialisti ja työläisaktivisti
Toivo Timoteus Kuula (1883–1918), säveltäjä
Timotheus Wahlberg (1791–1833), suomalainen kappalainen ja päiväkirjanpitäjä
Kuvitteellisia Timoteuksia

Timoteus Alanko, henkilöhahmo televisiosarjassa Ihon alla
Aiheesta muualla

Etunimien taivutus: Timoteus (Kotimaisten kielten keskuksen verkkojulkaisu)
Truls Sønstehagen Johansen

| Truls Sønstehagen Johansen |
| --- | --- |

Henkilötiedot
Syntynyt: 26. kesäkuuta 1991 (ikä 33) Elverum, Norja
Uran tiedot
Seura:   Elverumhopp
Laji:  yhdistetty 
Maailmancup
Kaudet:  2009-
Voitot:  0
Palkintokorokkeella:  0
 Tietolaatikko päivitetty 4. helmikuuta 2015 
Truls Sønstehagen Johansen (s. 26. kesäkuuta 1991 Elverum) on norjalainen yhdistetyn hiihtäjä. Hän edustaa Elverumhoppia.
Johansen debytoi yhdistetyn maailmancupissa joulukuussa 2009 Lillehammerissa suurmäen ja kymmenen kilometrin hiihdon kilpailussa sijoittuen sijalle 27. Näin ollen Johansen nappasi heti uransa ensimmäiset maailmancupin pisteet. Hänen paras sijoituksensa maailmancupin osakilpailussa on kahdeksas sija, jonka hän saavutti Tšaikovskin kilpailusta tammikuulta 2014. Continental Cupista Johansen on saavuttanut kahdeksan osakilpailuvoittoa.
Nuorten MM-kilpailuista Johansen on saavuttanut joukkuekilpailun kultaa vuodelta 2009, hopeaa vuodelta 2010 ja pronssia vuodelta 2008.
Käännös suomeksi
Truls Ove Karlsen

Truls Ove Karlsen
Truls Ove Karlsen (s. 25. huhtikuuta 1975 Oslo) on norjalainen alppihiihtäjä, joka edustaa Steinkjer Skiklubb -nimistä seuraa.
Alppihiihdon maailmancupissa Karlsen kilpaili ensimmäisen kerran Söldenissä lokakuussa 2001. Ensimmäiset maailmancupin pisteensä hän saavutti Aspenin pujottelussa marraskuussa 2001 sijoituttuaan kahdeksanneksi. Palkintokorokkeelle Karlsen pääsi ensimmäisen kerran Sestrieressä joulukuussa 2002 laskettuaan kolmanneksi. Ensimmäisen voittonsa hän otti Kranjska Goran pujottelussa 29. helmikuuta 2004.
St. Moritzin MM-kilpailuissa 2003 Karlsen oli 24:s suurpujottelussa. Åren MM-kilpailuissa 2007 Karlsen oli kuudes suurpujottelussa ja seitsemäs pujottelussa. Val-d’Isèren MM-kilpailuissa 2009 hän oli 13:s suurpujottelussa. Vancouverin olympialaisissa 2010 hän sijoittui superalppiyhdistetyssä 22:nneksi ja suurpujottelussa 21:nneksi. Garmisch-Partenkirchenin MM-kilpailuissa 2011 Karlsen oli supersuurpujottelussa 28:s ja suurpujottelussa 25:s.
Tom Nordlie

| 0 | 1 | 2 |
| --- | --- | --- |

Henkilötiedot
Koko nimi: Tom Nordlie
Syntymäaika: 2. maaliskuuta 1962 (ikä 62)
Syntymäpaikka: Norja
Seura
Seura: avoin
Tehtävä: Päävalmentaja
Valmennusura
1988 1989 1990–1991 1992 1993–1994 1995–1996 1997 1998–1999 2000 2002–2003 2004–2006 2006 2007–2008 2008–2009 2009–2010 2011–2012 2014 2015 2016–2019 2019:  Skedsmo FK  Løvenstad FK  Strømmen IF  Bærum SK  Lørenskog IF  Strømmen IF  Skjetten SK  Odd Grenland  Vålerenga IF  Sandefjord  IK Start  Viking FK  Lillestrøm SK  Kongsvinger IL  Fredrikstad FK  Kongsvinger IL  Sandnes Ulf  Avaldsnes IL  Skeid  Lillestrøm
Tom Nordlie (s. 2. maaliskuuta 1962) on norjalainen jalkapallovalmentaja.
Meriitit

Norjan mestaruus
Hopeaa 2005
Norjan Cup: 2007
Adeccoligaen: 1998, 2004
Norjan vuoden valmentaja: 2005
The Landing

| The Landing Iron Savior |
| --- | --- | --- |

Studioalbumin tiedot
 Äänitetty : Powerhouse Studio, Hampuri, Saksa
 Julkaistu: 18. marraskuuta 2011
 Tuottaja(t): Piet Sielck
 Tyylilaji: heavy metal, power metal
 Kesto: 49.24
 Levy-yhtiö: AFM
Iron Saviorin muut julkaisut
| Megatropolis 2007 | The Landing 2011 | Rise of the Hero 2014 |
The Landing on Iron Saviorin seitsemäs studioalbumi, joka julkaistiin 18. marraskuuta 2011.
Kappaleet

Descending (Intro) – 1.05
The Savior – 4.48
Starlight – 4.51
March of Doom – 4.43
Heavy Metal Never Dies – 4.14
Moment in Time – 5.07
Hall of the Heroes – 5.38
R. U. Ready – 4.49
Faster Then All – 5.04
Before the Pain – 4.34
No Guts No Glory – 4.28
Arvostelut

Angry Metal Guy:
Imperiumi.net:
Kaaoszine:
Soundi:
Aiheesta muualla

The Landing discogs.com -sivustolla
Albumi The Landing Encyclopaedia Metallum -sivustolla (englanniksi)
Truls Mørk

Truls Mørk ja Sir Neville Marriner Espanjan kansallisorkesterin edessä Madridissa helmikuussa 2015.
Truls Olaf Otterbech Mørk (s. 25. huhtikuuta 1961 Bergen) on norjalainen sellisti. Hän on tehnyt palkitut levytykset Šostakovitšin sellokonsertoista ja Bachin soolosellosarjoista.
Pianistiäidin ja sellisti-isän poika opetteli lapsena soittamaan pianoa ja viulua kunnes siirtyi selloon, ensimmäisenä opettajana oma isä. 17-vuotiaana hän pääsi ensin ruotsalaisen Frans Helmersonin ja sitten Natalia Šakovskajan oppilaaksi.
Vuonna 1982 Mørk oli ensimmäinen pohjoismainen muusikko, joka eteni Moskovan Tšaikovski-kilpailun finaaleihin sitten Arto Noraksen vuonna 1966. Vuonna 1986 Mørk tuli toiselle sijalle sekä Naumburg-kilpailussa New Yorkissa että Cassado-sellokilpailussa Firenzessä. Vuonna 2010 Mørk sai 100 000 Norjan kruunun Sibelius-palkinnon Norjan ja Suomen välisten musiikkisuhteiden edistämisestä.
Mørk tunnetaan myös Stavangerin kamarimusiikkifestivaalien perustajana ja toimii Norjan valtiollisen musiikkikorkeakoulun professorina. Hän käyttää instrumenttinaan SR Bankin omistamaa Domenico Montagnana -selloa vuodelta 1723.
Vuonna 2009 Mørk sairastui harvinaiseen aivokuumeeseen, joka aiheutti puolentoista vuoden tauon hänen esiintymisiinsä.
Käännös suomeksi
The Land of New Hope

| The Land of New Hope Avalon |
| --- | --- | --- |

Studioalbumin tiedot
 Julkaistu: 21. toukokuuta 2013
 Kesto: 50.54
 Levy-yhtiö: Frontiers Records
Listasijoitukset
  7.
Avalonin muut julkaisut
|   | The Land of New Hope 2013 | Angels of the Apocalypse 2014 |
The Land of New Hope on Avalonin esikoisalbumi, joka julkaistiin 21. toukokuuta 2013.
Kappaleet

Avalanche Anthem – 4.52 (feat. Russel Allen, Rob Rock, Elize Ryd)
A World Without Us – 5.42 (feat. Russel Allen, Rob Rock, Elize Ryd)
Enshrined In My Memory – 4.07 (feat. Elize Ryd)
In The Name Of The Rose – 4.28 (feat. Elize Ryd)
We Will Find A Way – 4.24 (feat. Tony Kakko, Rob Rock)
Shine – 3.36 (feat. Elize Ryd, Sharon Den Adel)
The Magic Of The Night – 4.42 (feat. Rob Rock)
To The Edge Of The Earth – 5.02 (feat. Rob Rock)
I'll Sing You Home – 5.02 (feat. Elize Ryd)
The Land Of New Hope – 8.53 (feat. Michael Kiske)
Arvostelut

Imperiumi: 8/10
Kaaoszine: 7+/10
Aiheesta muualla

The Land of New Hope Discogsissa. (englanniksi)
Albumi The Land of New Hope Encyclopaedia Metallum -sivustolla (englanniksi)
Tigran Mansurjan

Mansurjan vuonna 2015.
Tigran Mansurjan (s. 27. tammikuuta 1939 Beirut, Libanon) on armenialainen taide- ja elokuvamusiikin säveltäjä sekä pianisti. Häntä pidetään yhtenä Armenian tärkeimmistä nykysäveltäjistä, ja hänen tuotantoaan on levytetty paljon Melodija- ja ECM-levymerkeille.
Mansurjan on säveltänyt musiikin Sergei Paradžanovin elokuvaan Granaattiomenan väri (Sayat Nova, 1969). Hänen muita elokuvasävellystöitään ovat Genrih Maljanin
Korvapuusti (myös nimellä Pala sinistä taivasta, Ktor me yerkinq / Poshtshetshina, 1980), Albert Mkrttshjanin Lapsuutemme tango (Mer mankutyan tangon, 1984) ja Hamlet Sarkissianin Camera Obscura (2003).
Mansurjanin kaksoiskonsertto viululle ja sellolle (1978) on omistettu viulisti Oleg Kaganille ja tämän vaimolle, sellisti Natalia Gutmanille. Vuonna 2011 valmistunut Romance on omistettu viulisti Patricia Kopatšinskajalle ja seuraavana vuonna valmistunut Quasi Parlando sellisti Anja Lechnerille.
Musiikkitoimittaja Kare Eskola kuvaa Mansurjanin sävellyksiä lineaarisiksi, tunteikkaiksi ja ekspressiiviksi. Musiikki on hänestä parhaimmillaan selväpiirteisen graafista, toisaalta pahimmillaan ahdistavan harmaasävyistä.
Levytyksiä

Hayren, Music of Tigran Mansurian and Komitas, Kim Kashkashian, alttoviulu (ECM 2004)
Monodia, Kim Kashkashian, alttoviulu (ECM 2004)
String Quartets, Rosamunde Quartet (ECM 2005)
Ars Poetica, Armenian Chamber Choir (ECM 2006)
Neharót, Kim Kashkashian, alttoviulu (ECM 2009)
Quasi parlando, Patricia Kopatšinskaja (viulu), Anja Lechner (sello) ja Amsterdam Sinfonietta, joht. Candida Thompson. (ECM 2014)
Aiheesta muualla

Tigran Mansurjan Internet Movie Databasessa. (englanniksi)
Japanese Hospitality

| Japanese Hospitality Warmen |
| --- | --- | --- |

Studioalbumin tiedot
 Julkaistu: 24. elokuuta 2009
 Tuottaja(t): Janne Wirman
 Tyylilaji: neoklassinen metalli
 Kesto: 40.57
 Levy-yhtiö: Spinefarm Records
Listasijoitukset
  Suomen virallinen lista: 36. 
Warmenin muut julkaisut
| Accept the Fact 2005 | Japanese Hospitality 2009 | The Evil That Warmen Do 2010 |
Japanese Hospitality on Warmenin neljäs studioalbumi, joka julkaistiin 24. elokuuta 2009 levymerkillä Spinefarm Records.
Kappaleet

Japanese Hospitality – 4.22 (instrumentaali)
Eye of the Storm – 3.26 (feat. Timo Kotipelto)
Goodbye – 4.24 (feat. Jonna Kosonen)
My Fallen Angel – 4.27 (feat. Pasi Rantanen)
Don't Bring Her Here – 3.01 (feat. Jonna Kosonen)
High Heels on Cobblestone – 3.47 (feat. Alexi Laiho)
Black Cat – 4.23 (feat. Jonna Kosonen, Janet Jackson -cover)
Unconditional Confession – 3.57 (feat. Marko Vaara)
Separate Ways – 5.26 (feat. Pasi Rantanen, Journey -cover)
Fading Like a Flower – 3.35 (feat. Jonna Kosonen, Japanin bonuskappale)
Kokoonpano

Janne Wirman – kosketinsoitin, tuottaja, äänittäjä, miksaaja
Antti Wirman – kitara
Jyri Helko – bassokitara
Mirka Rantanen – rummut
Kokoonpano > Vierailevat muusikot

Marko Waara – laulu (kappale 9)
Jonna Kosonen – laulu (kappaleet 3, 5, 8 ja 11)
Pasi Rantanen – laulu (kappaleet 4 ja 10)
Timo Kotipelto – laulu (kappale 2)
Alexi Laiho – laulu (kappale 6)
Kokoonpano > Tuotanto

Mikko Karmila – miksaaja
Mika Jussila – masteroija
Arvostelut

Soundi:
About.com:
Desibeli.net:
Imperiumi.net:
Aiheesta muualla

Japanese Hospitality Discogsissa. (englanniksi)
Albumi Japanese Hospitality Encyclopaedia Metallum -sivustolla (englanniksi)
Warmen
| --- | --- |
Studioalbumit:   Unknown Soldier  Beyond Abilities  Accept the Fact  Japanese Hospitality  First of the Five Elements  Here For None 
Kokoelma-albumit:   The Evil That Warmen Do 
Singlet:   ”Alone”  ”They All Blame Me”  ”Somebody’s Watching Me”  ”Warmen Are Here for None”  ”Hell on Four Wheels”
Työväen tietokirja

Työväen tietokirja – työläisille välttämättömiä tietoja valtiollisista ja yhteiskunnallisista asioista on vuonna 1922 julkaistu suomalainen yhteiskunnallisia aiheita käsittelevä hakuteos, jonka toimittivat sosiaalidemokraattista työväenliikettä edustaneet henkilöt. Sen oli tarkoitus tarjota julkisessa elämässä käsitellyistä yhteiskunnallisista ja poliittisista aiheista helppokäyttöistä sekä työläisten tarpeita ja ”työväen ajatustapaa” vastaavaa tietoa, jota muu tietokirjallisuus ja koululaitos eivät tarjonneet. Teoksen kustansi Työväen Sanomalehti Oy.
Työväen tietokirja sisältää 97 artikkelia, joiden aiheet liittyvät yhteiskuntaan, historiaan ja Suomen poliittiseen järjestelmään. Teoksen julkaisun taustalla olivat sekä kansansivistykselliset että aatteelliset pyrkimykset. Toimituskuntaan kuuluivat Hannes Ryömä, Väinö Voionmaa, Väinö Hupli, Lauri af Heurlin ja Taavi Tainio, joista kaikki olivat SDP:n tärkeitä vaikuttajia ja kaikki paitsi af Heurlin myös kansanedustajia. Toimitussihteerinä oli aluksi Hupli ja myöhemmin Roope Tuhti. Artikkeleiden kirjoittajiin kuuluivat muun muassa Mikko Ampuja, J. W. Keto, Matti Paasivuori, Miina Sillanpää, Hjalmar Eklund, V. J. Kostiainen, Hulda Salmi, Svante Lehtonen , J. E. Janatuinen ja Heikki Laakso. Kustannusyhtiö Tammi julkaisi vuonna 1951 Työväen tietokirjasta uudistetun laitoksen.
Tokion keisarillinen palatsi

Keisarillisen palatsin alueen ilmakuva vuodelta 2019
Seimon ishibashi -kivisilta
Tokion keisarillinen palatsi (jap. 皇居, Kōkyo) on Japanin keisarin asuinpaikka. Se sijaitsee Tokion keskustassa Chiyodan erillisalueella Tokion rautatieaseman länsipuolella. Palatsi muodostaa laajan, vallihaudoin ympäröidyn puistomaisen alueen.
Historia

Keisarillinen palatsi sijaitsee entisen Edon linnan paikalla. Tokugawa-sotilashallinto hallitsi Japania linnasta käsin Edo-kaudella 1600-luvun alusta 1800-luvun puoliväliin saakka. Kun hallinto syrjäytettiin Meiji-restauraatiossa, Japanin keisari muutti Kiotosta Tokioon ja linnan paikalle rakennettiin keisarillinen palatsi. Rakennustyöt saatiin valmiiksi vuonna 1888.
Palatsi tuhoutui toisen maailmansodan pommituksissa, mutta rakennettiin sittemmin uudelleen. Palatsin uusi päärakennus otettiin käyttöön vuonna 1969. Vuosina 1888–1948 palatsi tunnettiin nimellä Kyūjō (jap. 宮城, ”palatsilinna”), mutta sen nimeksi vaihdettiin Kōkyo (”keisarillinen palatsi” tai ”keisarillinen asuinsija”).
Palatsin alue ja rakennukset

Vain osa palatsin alueesta, ulkoinen puutarha (Kōkyo gaien), itäinen puutarha (Kōkyo higashi-gyoen) ja Kitanomarun puisto, on aina avoinna yleisölle. Myös suljetulle alueelle järjestetään opastettuja kierroksia. Tämä alue avataan yleisölle kahtena päivänä vuodessa: keisarin syntymäpäivänä ja uudenvuoden toivotuksia varten 2. tammikuuta. Tällöin keisariperheen jäsenet voi nähdä palatsin parvekkeella.
Ulkoinen puutarha on suuri aukiomainen alue Tokion rautatieaseman puolella palatsia. Täällä vallihaudan ylittävät kivinen Seimon ishibashi -silta ja sen takana Nijūbashi-silta, joita myöten on sisäänkäynti palatsiin. Itäisessä puutarhassa on jäljellä Edon linnan perustuksia, muureja, portteja ja joitakin rakennuksia. Alueella ovat myös muun muassa kaunis japanilaistyylinen puutarha, keisarillinen konserttitalo Tōkagakudō ja keisarillinen Sannomaru shōzōkan -museo. Palatsialueen pohjoisosassa Kitanomarun puistossa sijaitsevat Nippon Budōkan -areena ja Tokion kansallinen modernin taiteen museo. Pohjoispuolen vallihaudan ympäristö Chidorigafuchi on suosittu kirsikankukkien katselupaikka.
Tärkeimmät palatsirakennukset sijaitsevat suljetulla puistoalueella. Palatsin päärakennuksessa (Kyūden) keisari ja keisarinna hoitavat virallisia tehtäviä ja seremonioita. Se on kaksikerroksinen, japanilaiseen tyyliin rakennettu teräsrunkoinen kompleksi, jossa on päärakennuksen (Seiden) lisäksi kuusi siipeä. Sen yhteydessä toimii myös Keisarillinen virasto eli Kunaichō. Keisariperheen asunto on läheisessä Fukiagen puutarhassa (Fukiage gyoen), jossa sijaitsevat myös Fukiage Ōmiyan palatsi, keisari Hirohiton entinen asunto, ja keisarin käyttöön tarkoitettu šintolainen pyhäkkö.
Kuvia

Palatsin toisessa maailmansodassa tuhoutunut valtaistuinsali
Tokiolaisia palatsin edustalla Japanin antautuessa 15.8.1945
Keisariperhe palatsin parvekkeella keisarin syntymäpäivänä vuonna 2005
Chidorigafuchin vallihaudan kirsikankukkia
Aiheesta muualla

Kuvia tai muita tiedostoja aiheesta Tokion keisarillinen palatsi Wikimedia Commonsissa
The Birth of a Nation (vuoden 2016 elokuva)

| The Birth of a Nation |
| --- | --- |

Ohjaaja:  Nate Parker
Käsikirjoittaja:  Nate Parker
Tarina:  Jean McGianni Celestin  Nate Parker
Tuottaja:   Nate Parker  Kevin Turen  Jason Michael Berman  Aaron L. Gilbert  Preston L. Holmes 
Säveltäjä:  Henry Jackman
Kuvaaja:  Elliot Davis
Leikkaaja:  Steven Rosenblum
Tuotantosuunnittelija:  Geoffrey Kirkland
Pukusuunnittelija:  Francine Jamison-Tanchuck
Pääosat:   Nate Parker  Armie Hammer  Aja Naomi King  Jackie Earle Haley  Penelope Ann Miller  Gabrielle Union 
Valmistustiedot
Valmistusmaa:  Yhdysvallat
Tuotantoyhtiö:  Fox Searchlight Pictures
Levittäjä:  Fox Searchlight Pictures Netflix
Ensi-ilta:   2016-01-2525. tammikuuta 2016 (Sundancen elokuvajuhlat)  2016-10-77. lokakuuta 2016 (Yhdysvallat)  
Kesto:  110 minuuttia
Alkuperäiskieli:  englanti
Budjetti:  10 milj. dollaria
Aiheesta muualla
IMDb 
AllMovie
Infobox OKNimi-testi OK: 
The Birth of a Nation on vuonna 2016 ensi-iltansa saanut yhdysvaltalainen draamaelokuva, jonka on ohjannut, käsikirjoittanut ja tuottanut Nate Parker. Elokuva kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva on Parkerin ensimmäinen elokuvaohjaus ja lisäksi hän näyttelee itse Turneria. Muissa rooleissa ovat  Armie Hammer, Aja Naomi King, Jackie Earle Haley, Penelope Ann Miller ja Gabrielle Union.
Elokuva sai ensi-iltansa Sundancen elokuvajuhlilla 25. tammikuuta 2016, jossa se myös palkittiin.
Näyttelijät

| 0 | 1 | 2 |
| --- | --- | --- |
|  Nate Parker  | … |  Nat Turner   |
|  Armie Hammer  | … |  Samuel Turner   |
|  Mark Boone Junior  | … |  Rev. Walthall   |
|  Colman Domingo  | … |  Hark Turner   |
|  Aunjanue Ellis  | … |  Nancy Turner   |
|  Dwight Henry  | … |     |
|  Aja Naomi King  | … |  Cherry   |
|  Esther Scott  | … |  Bridget Turner   |
|  Roger Guenveur Smith  | … |  Isaiah   |
|  Gabrielle Union  | … |  Esther   |
|  Penelope Ann Miller  | … |  Elizabeth Turner   |
|  Jackie Earle Haley  | … |  Raymond Cobb   |
|  Tony Espinosa  | … |  Nat nuorena   |
|  Jayson Warner Smith  | … |  Hank Fowler   |
|  Jason Stuart  | … |  Joseph Randall   |
|  Steve Coulter  | … |  General Childs   |
Vastaanotto > Arvostelut

Elokuva sai erinomaisen vastaanoton Sundancen elokuvajuhlilla. Arvosteluja keräävän Rotten Tomatoes -sivuston mukaan 96 % kriitikoista on antanut elokuvalle positiivisen arvosanan keskiarvolla 7,6/10. Keräys perustuu 24 arviointiin. Metacriticissä elokuvalla on 77 pistettä 100:sta merkiten ”pääosin myönteisiä” arvioita.
Vastaanotto > Kohu

Elokuva on saanut paljon negatiivista huomiota, kun julkisuuteen tuli Parkerin ja elokuvan käsikirjoittajan Jean Celestin saamat syytteet raiskauksesta ja seksuaalisesta ahdistelusta vuonna 1999. Parker ja Celestin joutuivat oikeuden eteen vuonna 2001 ja Parker vapautettiin kaikista syytteistä, mutta Celestin todettiin syylliseksi. Vuonna 2016 selvisi myös, että Parkeria ja Celestiniä raiskauksesta syyttänyt nainen oli tehnyt itsemurhan vuonna 2012. Ennen skandaalia elokuvaa pidettiin varmana menestyjänä muun muassa Oscar-palkintokisassa.
Aiheesta muualla

The Birth of a Nation Internet Movie Databasessa (englanniksi)
Trullevi

Trullevin kalasatama ja kalastusaluksia.
Trullevi (ruots. Trullön) on noin viiden kilometrin pituinen kapea Perämereen työntyvä niemi Kokkolassa Perhonjoen suiston ja Trullöfjärdenin lahden länsipuolella.
Trullevi oli Kokkolan laivaväylää suojaava saari vielä 1700-luvulla, jolloin sen nimi oli Trullö. Pitkä ja kapea niemi on syntynyt maannousun seurauksena, ja sen arvokkaisiin luontokohteisiin kuuluvat mm. pirunpellot sekä maannousun muokkaamat rantaniityt ja fladajärvet.
Niemen luoteiskärjessä Pohjois-Kupussa (ruots. Norrkubban) sijaitsee kalasatama. Alle sadan metrin levyinen Kubbsundetin salmi erottaa Etelä-Kupun (ruots. Söderkubban) saaren Pohjois-Kupusta. Sataman ja saaren eteläpuolella pienen Lilla Sandvikenin lahden rannalla sijaitsee Valkohiedan uimaranta.
Transformers: Cyber Missions

| Transformers: Cyber Missions |
| --- | --- |

Tyyli:  Tietokoneanimaatio
Kestoaika:  3 min
Pääosissa:  Eric Edwards Tom Anderson David Kledzik Tony Gialluca II Bronco D. Jackson
Alkuperämaa:   Yhdysvallat
Verkko:   Hasbro  Vimeo  YTV
Esitetty:  21. tammikuuta 2010 – 29. syyskuuta 2010
Jaksoja:  13
Tuotanto
Vastaava(t) tuottaja(t):  Aaron Archer Erin Hillman Michael Verrecchia
Käsikirjoittaja(t):  Scott Beatty
Tuotantoyhtiö(t):  TG Studios Hasbro
Transformers: Cyber Missions on yhdysvaltalainen 13-osainen tietokoneanimaatiosarja, joka kertoo sivujuonta elokuvasta Transformers: Kaatuneiden kosto. Sarjaa esitettiin ensi kerran Yhdysvalloissa 21. tammikuuta 2010 Hasbron internetsivustolla ja Vimeolla. Sarjaa on esitetty myös Kanadassa YTV:llä.
Cyber Missions on myös suunnitteilla julkaistuksi DVD:lle Yhdysvalloissa.
Juoni

Bumblebee ja Ironhide katsovat NESTin tukikohdassa Vector Sigmaan tallennettuja Optimus Primen tekemiä videopätkiä Autobottien taistelusta Decepticoneja vastaan, jotka historioitsija Alpha Trion on säilyttänyt. Kaksikko joutuu samalla taistelemaan yksittäisiä Decepticonien hyökkäyksiä vastaan. Lisäksi Optimus Prime kehottaa Bumblebeeta harjoittelemaan ja olemaan varuilla yllätyshyökkäyksiä vastaan, jonka myötäselvennä Ironhide valmentaa häntä.
Äänirooleissa

Sarjassa Bumblebee kommunikoi elokuvien tavoin radion välityksellä. Hahmolle äänen antavat tämän myötä lähes kaikki sarjassa ääninäyttelevät henkilöt.
| 0 | 1 | 2 |
| --- | --- | --- |
|  Eric Edwards  | … |  Optimus Prime   |
|  Tom Anderson  | … |  Bumblebee   |
|  David Kledzik  | … |  Bumblebee   |
|  Tony Gialluca II  | … |  Bumblebee, Megatron, Smolder, Chopster   |
|  Bronco D. Jackson  | … |  Bumblebee, Barricade, Bludgeon, Frenzy, Ironhide, Lockdown, Mindwipe, Ratchet, Sideswipe, Soundwave, Starscream   |
Tohtori Živago

| Tohtori Živago> Доктор Живаго |
| --- | --- |

Alkuperäisteos
Kirjailija:  Boris Pasternak
Kieli:  venäjä
Kustantaja:  Feltrinelli (1. painos), Pantheon Books
Julkaistu:  1957
Sivumäärä:  592
Suomennos
Suomentaja:  Juhani Konkka
Kustantaja:  Tammi
Julkaistu:  1958
Sivumäärä:  549
ISBN:  951-30-0680-8
Sarja: Keltainen kirjasto
Löydä lisää kirjojaKirjallisuuden teemasivulta
Tohtori Živago (ven. Доктор Живаго) on Boris Pasternakin kirjoittama romaani, jonka pohjalta on tehty samanniminen elokuva. Teos on nimetty päähenkilönsä, lääketieteen tohtori ja runoilija Juri Živagon mukaan.